"Kill the Boer, Kill the Racist, Kill Afrikaans!", lui 'n pamflet op die Puk glo | Maroela Media
Die pamflet wat glo op die NWU se Potchefstroomkampus versprei word.
'n Puk-student het aan Maroela Media gesê hy het Maandagoggend die pamflet gesien toe hy die badkamer in die ouditorium besoek het.
"Die dreigemente op die strooibiljet het my nie net in die gesig gevat nie, maar maak my ook onveilig voel op die kampus en selfs ook in Potchefstroom."
Maroela Media het ook verneem dat die pamflet by talle badkamers op die kampus versprei is.
AfriForum Jeug het intussen die 'rassehaat-pamflet' ten sterkste veroordeel.
Henk Maree, nasionale voorsitter van AfriForum Jeug, sê die pamflet bevat 'n Afrika-bevrydingsembleem soortgelyk aan dié van Sasco en lui: "Kill the Boer, Kill the Racist, Kill Afrikaans."
"Ons eis dat die Suid-Afrikaanse Menseregtekommissie (SAMRK) onmiddellik dié geval in hulle verhoor insluit en 'n volledige ondersoek loods.
Dit is duidelik dat daar ekstremistiese studente is wat nie met minderhede wil saamleef met wedersydse erkenning en respek nie," het Maree gesê.
Maroela Media wag vir terugvoer van die NWU.
Plaasmoord: Bejaarde op plaas in Lephalale vermoor
"Take back" – interessant dat die "comrades" reken die puk het aan hulle behoort, of was Totius en kie dan kastig kommuniste? Beslis nie. Hulle lieg so dat hulle hulself glo. Dink seker kastig hulle het jarelange moeite gehad om die puk op te bou tot 'n spog universiteit.